EKRE minister, vaid viis kuud ja üksteist päeva ametis olnud Kert Kingo kavatses välisvisiitidel rääkida ainult eesti keeles. Tema järglane samal ametikohal Kaimar Karu ütles, et usub eesti keele kõrgesse väärtusesse. Soov rääkida ilusas eesti keeles ja rõhutada selle tähtsust on oluline, sest praegu meie ümber toimuv teeb muret, kirjutab ettevõtja Sandra Roosna.
Sandra Roosna: mis saab meie eesti keelest
Meil on kodudes küll riiulite viisi eesti keele sõnaraamatuid ja kirjandust, kuid keele kasutamise tulevik on ennekõike laste ja noorte käes. Nemad aga kasutavad järjest enam inglise keelt nii kõnes kui ka kirjas. Aina vähem aktuaalsed on neile vanavanematelt päritud raamatud ja akadeemilised sõnaraamatud.